Netflix er Årets Streamingtjeneste 2021

iNPUT-læserne har talt og dommen er faldet; trods voldsom konkurrence er Netflix fortsat den bedste streamingtjeneste på markedet. Knapt hvert tredje stemme faldt på den gamle streaming-mastodont, der dermed kan kalde sig Årets Streamingtjeneste 2021.

Netflix kan dog ikke tillade sig at hvile på laurbærrene. Tjenesten er nemlig skarpt forfulgt af Disney+, der har fået næsten hver fjerde stemme. Til sammen har de to giganter altså fået mere end halvdelen af stemmerne i årets afstemning.

Også den “nye” HBO Max klarer sig godt med 15 procent af stemmerne. Med skiftet fra Nordic til Max har HBO fået et gevaldigt indholdsboost.

Herefter følger de to danske tjenester DRTV og TV 2 Play.

Til gengæld har hverken Apple TV+, Allente eller Viaplay fået ordentligt fat i iNPUTs læsere. De må alle tre nøjes med stemmeandele på tre procent eller under. Her er den endelige stilling i læserafstemning om Årets Streamingtjeneste 2021. Stort tillykke til Netflix herfra – og tak for, at I hjalp os med at finde vinderen.

Årets Streamingtjeneste 2021:

# | Streamingtjeneste | Stemmeandel
1 | Netflix | 28,3%
2 | Disney+ | 23,6%
3 | HBO Max | 15%
4 | DRTV | 8,6%
5 | TV2 Play | 8,4%
6 | Amazon Prime Video | 4%
7 | Discovery+ | 3,8%
8 | Apple TV+ | 3,1%
9 | Allente | 2,9%
10 | Viaplay | 1,6%